
	R O M Â N I A

Judetul Timis

Municipiul Timisoara

Directia Fiscala a Municipiului Timisoara

Timisoara, B-dul M.Eminescu nr.2B, C.I.F. 21666630,

tel.408100, fax.0256-408191, www.dfmt.ro
	

	Nr. IF2015-191303/21.09.2015
	APROBAT

PRIMAR 

NICOLAE ROBU


R E F E R A T 

privind modificarea HCLMT nr.444/12.09.2014 de aprobarea Regulamentului privind desfăşurarea licitaţiilor organizate pentru închirierea bunurilor aflate în proprietatea publică sau privată a Municipiului Timișoara, aprobarea modelului cadru a contractului de concesiune și incheierea de acte adiționale la contractele de închiriere aflate în derulare

Având în vedere dispozițiile Legii nr.215/2001 privind administrația publică locală care prevăd posibilitatea valorificarii bunurilor imobile aflate în proprietatea publica sau privata a municipiului Timisoara, în scopul realizarii unui interes economic pentru municipiu și exercitarea acestui preorgativ în condiții de echitate, transparență, proporționalitate, nediscrimniare, egalitate, eficiență și eficacitate,

Luând în considerare modificările prevazute de Legea nr.207/20.07.2015 privind Codul de Procedură Fiscală publicată în Monitorul Oficial nr.547/23.07.2015 și intrarea în vigoare a acesteia de la data de 01.01.2016;
Având în vedere prevederile art. 36 alin. 2 lit.(b) şi (c), art. 123 alin.1 si 2 din Legea 215/2001 privind administrația publică locală, republicată şi modificată și în considerarea dispozițiilor art. 136 alin. 4 din Constituția României, art. 14 si 15 din Legea 213/1998 - privind bunurile proprietate publică, cu modificările şi completările ulterioare, ale art.861 alin.3, art. 1553, art.1777-1823, art.1828-1831 din Legea nr.287/2011 privind Noul Cod Civil, Legea 554/2004 privind contenciosul administrativ, prevederile Ordonanţei de Urgenţă a Guvernului nr. 54/2006  privind regimul contractelor de concesiune de bunuri proprietate publică,

În conformitate cu prevederile art.36 alin. 2 lit. (b) şi (c)  din Legea nr. 215/2001 privind administraţia publică locală, republicată şi modificată;

În temeiul art.45 alin. 3 din Legea nr. 215/2001 privind administraţia publică locală, republicată şi modificată;
 
Pentru optimizarea și administrarea în condiții cît mai bune a veniturilor ce rezultă din raporturile contractuale care au ca obiect închirierea și concesionarea bunurilor aflate in proprietatea municipiului Timișoara, 


In vederea corelarii contractelor privind bunurile imobile din proprietatea publica și privată a municipiului Timișoara, aflate în derulare, cu prevederi legale, pe de o parte, iar pe de altă parte, stabilirii unui cadru care să permită administrarea în mod unitar, eficient și eficace în condiții de egalitate în tratament, transparență și nediscriminare și de îmbunătățire a activității de urmărire a veniturilor nefiscale care rezultă din aceste raporturi contractuale;

PROPUNEM:

 Emiterea unei hotărâri de consiliu local prin care sa se aprobe:
1. Modificarea și completarea HCLMT nr.444/2014 de aprobarea Regulamentului privind desfăşurarea licitaţiilor organizate pentru închirierea bunurilor aflate în proprietatea publică sau privată a Municipiului Timisoara, aprobarea modelului cadru a contractului de concesiune și încheierea de acte adiționale la contractele de inchiriere aflate in derulare după cum urmează:

-Începând cu 01.01.2016 punctul 7, din formularele 5„CONTRACT DE INCHIRIERE CADRU” și formularul 6 „CONTRACT DE INCHIRIERE CADRU” prevăzute în Anexa nr.1 ”Regulamentul cadru privind desfăşurarea licitaţiilor organizate pentru închirierea bunurilor aflate în proprietatea publică sau privată a Municipiului Timisoara”, aprobate prin HCLMT nr.444/2014, să aibă următorul conținut:
“7. Sancţiuni pentru neîndeplinirea culpabilă a obligaţiilor.
7.1 (1) În cazul neplăţii chiriei la termenele scadente, locatorul va percepe penalitaţi de întârziere calculate în cuantum de 1% pe luna sau fractiune de luna.”

-Începând cu 01.01.2016 se completază art.4 din Anexa 2 ”CONTRACT DE CONCESIUNE - model cadru” aprobată prin HCLMT nr.444/2014 cu un nou alineat, alin (11), cu următorul conținut:
“Art.4 

(11) În cazul neplăţii redeventei la termenele scadente, concendentul va percepe penalitaţi de întârziere calculate în cuantum de 1% pe luna sau fractiune de luna.”

2. Incheierea de acte adiționale la contractele aflate în derulare pentru bunurile imobile aflate în proprietate publică și privată a Municipiului Timișoara în sensul aplicării prevederilor de la art.1 din prezenta hotarâre;
3. Desemnarea Direcției Fiscale a Municipiului Timișoara pentru încheierea actelor adiționale cuprinzând modificările și completările de la art.1 din prezenta hotărâre pentru contractele aflate în evidența sa la data aprobării prezentei;

